Resultaten: 1 - 15 van 447
Opp. woning186 m2
Opp. woning704 m2
Opp. woning253 m2
3 Slaapkamer Schakelwoning in Moraira
Opp. woning95 m2
Rustig gelegen huis op korte afstand van Moraira Centrum
Opp. woning76.5 m2
VILLA MET 3 APPARTEMENTEN EN 2 GASTENKAMERS MET VERHUURLICENSIE
Opp. woning289 m2
Opp. woning407 m2 Ooggetuies gesoek ná beweerde polisiebrutaliteit-voorval | Maroela Media
“Ek het gisteraand omstreeks 19:45 by die kruising van Main Reef- en Homesteadweg in Randfontein by ŉ rooi verkeerslig stilgehou,” het Smith Donderdag aan Maroela Media gesê. “Drie polisievoertuie, waarvan een ŉ vangwa was, het ŉ silwerblou luikrugvoertuig in die pad by die verkeerslig afgesper.”
Volgens Smith was daar tussen ses en agt manlike en vroulike polisiebeamptes op die toneel. “Ek het gesien hoe hulle die motoris hardhandig agterin die vangwa inboender. Die persoon was klein gebou en ek kon nie die persoon se geslag uitmaak nie.”
Hy sê ŉ netjies-geklede wit vrou het uit die passasierskant geklim en langs die voertuig gaan staan. “Dié vrou het vermoedelik vir die beamptes ŉ vraag gevra en sy het daarna haar rug op hulle gedraai. Die volgende oomblik het ŉ manlike polisiebeampte haar van agter af geduik. Sy het haar balans verloor en teen die kant van die voertuig geval. Sy het groot geskrik en weer in die passasierskant van die voertuig teruggeklim, seker om skuiling te soek. Daar was ŉ jong man agter in die voertuig, hy het baie getraumatiseerd gelyk,” het Smith gesê.
Volgens Smith is die vrou toe glo aangesê om na die bestuurder se kant van die voertuig te beweeg. “Kort daarna het ŉ ander beampte op haar geskree dat sy nie kan bestuur nie en weer na die passasierskant moet skuif. ŉ Manlike beampte het toe die bestuursitplek ingeneem.”
Smith sê die vrou het glad nie aggressief voorgekom nie, en die behandeling wat sy deur die polisebeamptes ontvang het, was “oordadig, onnodig en barbaars”. In daardie stadium was die verkeerslig groen en Smith het weggery uit vrees dat as hy sou intree, die beamptes hom moontlik ook sou teiken.
“Ek is bekommerd of die vrou en jongman veilig is,” sê Smith. “Ek weet nie wat gebeur het nadat ek gery het nie. Om te sien hoe die beamptes die vrou hanteer het, is verskriklik ontstellend.”
Smith het ŉ verklaring oor die aangeleentheid saamgestel en dit aan AfriForum, die Menseregtekommissie, die Openbare Beskermer, Randfontein-polisiestasie se bevelvoerder asook die Onafhanklike Polisie-ondersoekdirektoraat gestuur.
Nantes Kelder, hoof van AfriForum se ondersoekeenheid, versoek enigiemand met meer inligting oor die voorval om hom by 086 10 200 30 te skakel of ‘n e-pos te stuur na [email protected]
Maroela Media het ŉ navraag aan die betrokke polisiestasie gerig. Kapt. Appel Ernst, die stasie se woordvoerder, het gesê sy sal die voorval ondersoek en later kommentaar lewer.
Dan se hulle n mens moet die polisie vertrou maar hulle is barbare net soos die barbare wat oumense martel en dood maak soek net geld en vuurwapens om blankes uit te moor ek se nie alle polisie nie maar n mens kan hulle nie vertrou nie jammer
Mense koop vir julle kameras wat julle in julle voertuie kan installeer. So kan ons die wèreld warm maak vir die swart regime se agente. Hulle sal naderhand nie meer kan keer soos hulle dade op die lappe kom nie en ten minste sien almal wat het van die demoktasie geword. Dit is in die toilet af …